
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 224 

5 Φεβρουάριου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Δαπάνες σχολικών αγώνων. 1 

Τροποποίηση της αριθ. 7001/2/1464/21-11-2012 απόφα¬ 
σης του Αρχηγού Ελληνικής Αστυνομίας «Ίδρυση 
Υπηρεσιών Φύλαξης Εγκαταστάσεων Κράτησης 
Αλλοδαπών» (Β' 3091). 2 


ΑΠΟΦΑΣΕΙ Σ 

Αριθ. 2/5472/0022 (1) 

Δαπάνες σχολικών αγώνων. 

ΟΙ ΥΠΟΥΡΓΟΙ 


ΟΙΚΟΝΟΜΙΚΩΝ - ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 47 παρ. 2 και του άρθρου 
63 του Ν.1566/1985 «Δομή και λειτουργία της Πρωτο¬ 
βάθμιας και Δευτεροβάθμιας Εκπαίδευσης και άλλες 
διατάξεις» (ΦΕΚ 167/Α730-9-1985). 

2. Τις διατάξεις του Ν.2362/1995 «Περί Δημοσίου Λο¬ 
γιστικού» (ΦΕΚ 247/Α71995), όπως τροποποιήθηκε και 
ισχύει. 

3. Την αριθ. Γ4/931/13-11-1986 κανονιστική απόφαση 
περί «Σχολικών Αθλητικών Εκδηλώσεων» (ΦΕΚ 99/Β7 
26-2-1987), που κυρώθηκε με το άρθρο 16 του Ν.1824/1988 
(ΦΕΚ 296/Α730-12-1988). 

4. Το άρθρο 40 του Ν.849/1978, όπως τροποποιήθηκε 
με το άρθρο 8 του Ν.2129/1993. 

5. Την πράξη 39/2006 του I τμήματος του Νομικού 
Συμβουλίου του Κράτους, περίπτωση δ, πρακτικό Ολ. Ελ. 

6. Το Ν.2469/1997 άρθρο 1. «Περιορισμός και βελτίωση 
της αποτελεσματικότητας των κρατικών δαπανών και 
άλλες διατάξεις». 

7. Το Ν.3697/2008 «Ενίσχυση της διαφάνειας του Κρα¬ 
τικού Προϋπολογισμού, έλεγχος των δημοσίων δαπα¬ 
νών, μέτρα φορολογικής δικαιοσύνης και άλλες διατά¬ 
ξεις» (ΦΕΚ 194/Α'). 

8. Το άρθρο 32 του Ν. 4027/2012 «Ελληνόγλωσση εκ¬ 
παίδευση στο εξωτερικό και άλλες διατάξεις» (ΦΕΚ 
233/4-11-2012). 


9. Το άρθρο 19 του Ν.3918/2011 (ΦΕΚ 31/Α72-3-2011) 
«Διαρθρωτικές αλλαγές στο σύστημα υγείας και άλλες 
διατάξεις». 

10. Το άρθρο του Ν.3986/2011 (ΦΕΚ 152/Α71-7-2011) 
«Επείγοντα μέτρα εφαρμογής Μεσοπρόθεσμου Πλαι¬ 
σίου Δημοσιονομικής Στρατηγικής 2012-2015». 

11. Το άρθρο 21 του Ν.4024/2011 (ΦΕΚ 226/Α727-10-2011) 
«Συνταξιοδοτικές ρυθμίσεις, ενιαίο μισθολόγιο - βαθμο¬ 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015». 

12. Το άρθρο 51 του Ν.4115/2013 (ΦΕΚ 24/Α730.1.2013) 
«Οργάνωση και λειτουργία Ιδρύματος Νεολαίας και Δια 
Βίου Μάθησης και Εθνικού Οργανισμού Πιστοποίησης 
Προσόντων και Επαγγελματικού Προσανατολισμού και 
άλλες διατάξεις». 

13. Το Π.Δ. 63/2005 με θέμα «Κωδικοποίηση της Νομο¬ 
θεσίας για την Κυβέρνηση και τα Κυβερνητικά όργανα». 

14. Το Π.Δ. 118/2013 με θέμα «Τροποποίηση του Π.Δ.85/ 
2012 περί ίδρυσης και τροποποίησης Υπουργείων». 

15. Το Π.Δ. 119/2013 με θέμα (ΦΕΚ 153/Α725-06-2013) 
«Διορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών». 

16. Το αριθ. 2/62978/0022/19-12-2005 (ΦΕΚ 1870/Β7 
30-12-2005 «Δαπάνες Σχολικών Αγώνων» και ΦΕΚ 22/Β7 
13-02-2006 «Διόρθωση σφαλμάτων»). 

17. Της αριθ. Υ48 (ΦΕΚ 2105/Β79-7-2013) απόφασης περί 
καθορισμού αρμοδιοτήτων του Αναπληρωτή Υπουργού 
Οικονομικών Χρήστου Σταϊκούρα. 

18. Την αριθ. 37876/Στ5/26-4-2004 (ΦΕΚ 608/Β726-4- 

2004) απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

19. Την αριθ. 112843/Γ4/14-10-2005 (ΦΕΚ 1497/Β71-11- 

2005) απόφαση του Υφυπουργού Εθνικής Παιδείας και 
Θρησκευμάτων «Αθλητικές δραστηριότητες Σχολείων 
και Δευτεροβάθμιας και Πρωτοβάθμιας Εκπαίδευσης», 
όπως αυτή συμπληρώθηκε σύμφωνα με τις αριθ. τρο¬ 
ποποιήσεις 29348/Γ4/16-3-2009 (ΦΕΚ 545/Β724-3-2009), 
27750/Γ4/10-3-2010 (ΦΕΚ 365/Β731-3-2010), 45379/Γ4/13-4- 
2011 (ΦΕΚ 582/Β713-4-2011), 141081/Γ4/8-12-2011 (ΦΕΚ 2794/ 
Β78-12-2011), 41871/Γ4/11.4.2012 (ΦΕΚ 1296/Β712.4.2012) και 
48930/Γ4/5-4-2013 (ΦΕΚ 858/Β710-4-2013). 

20. Την αριθ. 30347/Γ4/20.03.2012 Εγκύκλιο της Διεύ¬ 
θυνσης Φυσικής Αγωγής του ΥΠΔΒΜΘ με θέμα «Προ¬ 
κήρυξη Σχολικών Αγώνων Δημοτικών και Γυμνασίων 
για το σχολικό έτος 2011-2012 («Αγώνες Αθλοπαιδείας»). 

21. Το γεγονός ότι προκαλείται δαπάνη σε βάρος 
του τακτικού προϋπολογισμού του Υ.ΠΑΙ.Θ. για το 2014 
και για τα επόμενα έτη. Οι πιστώσεις συνολικού ύψους 
971.000 ευρώ για το 2014 που θα απαιτηθούν, έχουν 
εγγράφει στον Ειδικό Φορέα 19-220 και 19-210 του Κ.Α.Ε. 
5272 και 9926 της Κεντρικής Υπηρεσίας του Υ.ΠΑΙ.Θ. 
Η Κεντρική Υπηρεσία πραγματοποιεί μεταφορές πιστώ¬ 
σεων στον Κ.Α.Ε. 5272 και 9926 και ειδικό Φορέα 182 και 
181 αντίστοιχα των Περιφερειακών Υπηρεσιών, ανάλογα 
με τις ανάγκες των Διευθύνσεων Εκπαίδευσης. Πιστώ¬ 
σεις ανάλογα με τις απαιτήσεις των σχολικών αγώνων 
θα εγγράφονται στους προϋπολογισμούς των επόμενων 
οικονομικών ετών, αποφασίζουμε: 

Ορίζουμε τις δαπάνες για τη διεξαγωγή των Σχολι¬ 
κών Αγώνων και «Αθλοπαιδείας» της Πρωτοβάθμιας και 
Δευτεροβάθμιας Εκπαίδευσης και των εμπλεκομένων 
σε αυτούς ως ακολούθως: 

Α' Αποζημίωση μιετεχόντων σε Σχολικούς Ανώνες 

1. Αποζημίωση μελών της Κεντρικής Οργανωτικής Επι¬ 
τροπής Σχολικών Αγώνων (Κ.Ο.Ε.Σ.Α.). 

Αποζημίωση Προέδρου, Αντιπροέδρου και μελών της 
Κεντρικής Οργανωτικής Επιτροπής Σχολικών Αγώνων 
(Κ.Ο.Ε.Σ.Α.) του Υπουργείου Παιδείας και θρησκευμάτων 
30 € ανά συνεδρίαση εκτός ωραρίου για κάθε ένα/μία εξ 
αυτών, σύμφωνα με τις διατάξεις του άρθρου 21 παρ.2 
του ν.4024/2011 (ΦΕΚ 226/Α727-10-2011). 

2. Αποζημίωση συνοδών: 

α) 11,88 € ημερησίως για τους αγώνες Β' και Γ' Φάσης 
των Πανελληνίων Πρωταθλημάτων Λυκείων που διε¬ 
ξάγονται εντός της Διεύθυνσης Δευτεροβάθμιας στην 
οποία υπηρετεί ο δικαιούμενος την αποζημίωση, 
β) 23,76 € ημερησίως για τους αγώνες Β' και Γ' Φά¬ 
σης που διεξάγονται εκτός Διεύθυνσης Δευτεροβάθμιας 
στην οποία υπηρετεί ο δικαιούμενος την αποζημίωση, 
γ) Όπως αναφέρεται στις περιπτώσεις Β.3.α. και Β.3.β. 
της παρούσης. 

3. Αποζημίωση διαιτητών ομαδικών αθλημάτων: 

α) 14,26 € για κάθε αγώνα Α' και Β' Φάσης των Πα¬ 
νελληνίων Πρωταθλημάτων Λυκείων, 
β) 23,76 € για κάθε αγώνα Γ' Φάσης των Πανελληνίων 
Πρωταθλημάτων Λυκείων, 

γ) 14,26 € ως ημερήσια αποζημίωση για αγώνες Αθλο- 
παιδείας. 

4. Αποζημίωση κριτών ομαδικών αθλημάτων (σημειω- 
τής, χρονομέτρης κλπ): 

α) 9,50 € για κάθε αγώνα Α' φάσης των Πανελληνίων 
Πρωταθλημάτων Λυκείων. 

β) 14,26 € για κάθε αγώνα Β' και Γ' Φάσης των Πανελ¬ 
ληνίων Πρωταθλημάτων Λυκείων. 

γ) 11,88 € ως ημερήσια αποζημίωση για αγώνες Αθλο- 
παιδείας. 

5. Αποζημίωση κριτών Στίβου (έφοροι, κριτές, χρονο¬ 
μέτρες, γραμματεία κ,λπ.): 

α) 11,88 € ημερησίως για τους αγώνες Α' Φάσης των 
Πανελληνίων Πρωταθλημάτων Λυκείων. 

β) 14,26 € ημερησίως για τους αγώνες Β' και Γ' Φάσης 
των Πανελληνίων Πρωταθλημάτων Λυκείων. 


γ) 11,88 € ως ημερήσια αποζημίωση για αγώνες Αθλο- 
παιδείας. 

δ) Κόστος χειριστών ηλεκτρονικών συστημάτων χρο¬ 
νομέτρησης (ΡάοΙο ΡίπίδΙι): Α' χειριστής 45 € για κάθε 
μέρα αγώνων, και Β' χειριστής 40 € για κάθε μέρα 
αγώνων. 

6. Αποζημίωση κριτών δρόμου επί ανωμάλου εδάφους 
(έφοροι, κριτές, χρονομέτρες, γραμματεία κ.λπ.): 

α) 11,88 € ημερησίως για τους αγώνες Α' Φάσης των 
Πανελληνίων Πρωταθλημάτων Λυκείων. 

β) 14,26 € ημερησίως για τους αγώνες Β' και Γ 1 Φάσης 
των Πανελληνίων Πρωταθλημάτων Λυκείων, 

γ) 11,88 € ως ημερήσια αποζημίωση για αγώνες Αθλο- 
παιδείας. 

7. Αποζημίωση ιατρών για τους αγώνες των Πανελλη¬ 
νίων Πρωταθλημάτων Λυκείων, στα Ατομικά αθλήματα: 

Έως 60,00 € για πρωινή ή απογευματινή απασχόληση. 
Σε περίπτωση συνεχόμενης απασχόλησης του ίδιου ια¬ 
τρού (πρωινή και απογευματινή), η αποζημίωση ορίζεται 
έως 90,00 € ημερησίως. 

8. Αποζημίωση ιατρών για τους αγώνες των Πανελλη¬ 
νίων Πρωταθλημάτων Λυκείων, στα Ομαδικά αθλήματα: 

Έως 40,48 € για έναν αγώνα, και έως 12,14 € για κάθε 
αγώνα συνεχόμενο μετά τον πρώτο. 

9. Αποζημίωση ιατρών για αγώνες Αθλοπαιδείας: 

Έως 60,00 € ημερησίως για τους αγώνες Αθλοπαι- 

δείας. 

10. Αποζημίωση νοσηλευτών- βοηθών ιατρών: 

Στην περίπτωση παρουσίας ασθενοφόρου κατά τους 
αγώνες ή αγώνα, η αμοιβή νοσοκόμου - βοηθού ιατρού 
ορίζεται έως 24,29 € ημερησίως. 

11. Αποζημίωση Προέδρου, Αντιπροέδρου, και μελών 
της Κεντρικής Οργανωτικής Επιτροπής Σχολικών Αγώ¬ 
νων (Κ.Ο.Ε.Σ.Α.). 

19,00 € για κάθε εποπτεία σε αγώνα των Α', Β' και Γ 
φάσεων των Πανελλήνιων Πρωταθλημάτων Λυκείων, σε 
Ατομικά και Ομαδικά Αθλήματα καθώς και σε αγώνες 
Αθλοπαιδείας. 

Οι ανωτέρω δαπάνες των μελών της Κ.Ο.Ε.Σ.Α. κα¬ 
ταβάλλονται από τον Κ.Α.Ε. 5272 του Ε.Φ. 19220 της 
Κεντρικής Υπηρεσίας του Υ.ΠΑΙ.Θ. Δικαιολογούνται για 
κάθε ένα εξ αυτών μέχρι δέκα (10) εποπτείες ανά σχο¬ 
λικό έτος. 

12. Αποζημίωση Σχολικού Συμβούλου Φυσικής Ανωνής, 
Προέδρου και Αντιπροέδρων των κατά τόπους Οργανω¬ 
τικών Επιτροπών Σχολικών Ανώνων (Ο.Ε.Σ.Α.) για κάθε 
εποπτεία 14,26 €. 

Δικαιολογούνται για κάθε ένα εξ αυτών μέχρι δεκαπέ¬ 
ντε (15) εποπτείες ανά σχολικό έτος. Η αποζημίωση για 
εποπτείες των Σχολικών Συμβούλων Φυσικής Αγωγής 
καταβάλλονται από την Διεύθυνση Δευτεροβάθμιας Εκ¬ 
παίδευσης της έδρας τους, ανεξάρτητα αν έγιναν και 
σε άλλους νομούς. 

13. Γ ενικές Διατάξεις περί αποζημιώσεων 

Α. Η μηνιαία αποζημίωση όλων των δικαιούχων σύμ¬ 
φωνα με τα ανωτέρω, δεν θα υπερβαίνει το ποσό των 
300 €. 

Β. Οι δαπάνες των σχολικών αγώνων βαρύνουν τις 
πιστώσεις του Κ.Α.Ε. 5272 και 9926 των Ειδικών Φορέων 
181 ή 182 των Περιφερειακών Υπηρεσιών του Υπουργείου 
Παιδείας και θρησκευμάτων. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3103 


Γ. Ο υπόλογος Χ.Ε.Π. κάθε Ο.Ε.Σ.Α., καταβάλλει τις 
αμοιβές για κάθε άθλημα ξεχωριστά και με διαφορε¬ 
τικές καταστάσεις για Λύκεια - Γυμνάσια - Δημοτικά 
Σχολεία, αμέσως μετά την ολοκλήρωση των αγώνων του 
αθλήματος. Οι καταστάσεις θεωρούνται από τον οικείο 
Διευθυντή Δευτεροβάθμιας Εκπαίδευσης σύμφωνα με 
τον Ν. 4027 (ΦΕΚ 233/Α74-11-2011). 

Αντίγραφα των καταστάσεων αυτών καθώς και ο οι¬ 
κονομικός απολογισμός των δαπανών που πραγματο¬ 
ποιήθηκαν για τους σχολικούς αγώνες θα φυλάσσονται 
στο αρχείο της οικείας Διεύθυνσης Εκπαίδευσης για 
δέκα (10) έτη τουλάχιστον. 

Δ. Όλες οι παραπάνω αποζημιώσεις έχουν μειωθεί 
σύμφωνα με το Ν. 3833/2010 κατά ποσοστό δώδεκα τοις 
εκατό (12%) τουλάχιστον και σύμφωνα με το Ν.3845/2010 
κατά οκτώ τοις εκατό (8%) τουλάχιστον σε σχέση με 
την προηγούμενη με αριθ. 2/62978/0022/2005 απόφαση 
και είναι τελικές αποζημιώσεις. Για τις όποιες περαιτέρω 
κρατήσεις γίνεται προσαρμογή πάνω σε αυτά τα ποσά. 

Ε. Ο μέγιστος αριθμός αγώνων που μπορούν να συμ- 
μετάσχουν οι εμπλεκόμενοι στους Σχολικούς Αγώνες, 
ορίζεται στους είκοσι (20) εκτός αν διαφορετικά ορίζε¬ 
ται ανά περίπτωση. Όλες οι παραπάνω αποζημιώσεις 
δεν πρέπει να ξεπερνούν τα 300 ευρώ μηνιαία, ανά 
φυσικό πρόσωπο. 

Β' Δαπάνες Μετακίνησης - Διαμονής - Διατροφής 

Οι δαπάνες μετακίνησης - διαμονής - διατροφής, μα¬ 
θητών, συνοδών, αρχηγών αποστολών, κριτών, διαιτη¬ 
τών, μελών Οργανωτικών Επιτροπών Σχολικών Αγώνων, 
βαρύνουν τις πιστώσεις του ΚΑΕ 5272 των οικείων φο¬ 
ρέων των Περιφερειακών Υπηρεσιών του Υπουργείου 
Παιδείας και Θρησκευμάτων. 

Μετά από έγκριση της Κεντρικής Οργανωτικής Επι¬ 
τροπής Σχολικών Αγώνων (Κ.Ο.Ε.Σ.Α.) μπορούν να βα¬ 
ρύνουν και τις πιστώσεις του ΚΑΕ 5272 της Κεντρικής 
Υπηρεσίας του Υπουργείου Παιδείας και Θρησκευμάτων. 

Οι παραπάνω δαπάνες αφορούν: 

1. Δαπάνες εισιτηρίων μετάβασης - επιστροφής με τα 
συνήθη συγκοινωνιακά μέσα. Δικαιολογείται αεροπλάνο 
μόνο στις μετακινήσεις από ή σε νησιά, όταν η συνολική 
διάρκεια του ταξιδιού με πλοίο είναι μεγαλύτερη των 
δέκα (10) ωρών. Δικαιολογείται καμπίνα σε πλοίο όταν 
η συνολική διάρκεια του ταξιδιού με το πλοίο είναι 
μεγαλύτερη των οκτώ (8) ωρών. Στις περιοχές που πα¬ 
ρουσιάζεται πρόβλημα στην συγκοινωνιακή επικοινωνία, 
δικαιολογείται ναύλωση λεωφορείου ή ταξί έπειτα από 
έγκριση της Ο.Ε.Σ.Α. 

2. Δαπάνες διαμονής - διατροφής για κάθε μαθητή - 
αθλητή / μαθήτρια - αθλήτρια, συνοδό, αρχηγό απο¬ 
στολής, κριτή ή διαιτητή, μέλος Ο.Ε.Σ.Α., που ακολουθεί 
αθλητική αποστολή, μετακινούμενου εκτός των ορίων 
της οικείας Διεύθυνσης Δευτεροβάθμιας Εκπαίδευσης, 
ορίζεται στο ανώτατο όριο των 60,00 € για κάθε ημέρα 
με διανυκτέρευση (διαμονή, πρωινό, δύο γεύματα). Σε 
περίπτωση που δεν υπάρχει διανυκτέρευση, δικαιολο¬ 
γείται δαπάνη για ένα γεύμα ανά άτομο, μέχρι 15 € το 
ανώτερο, σύμφωνα με τα προβλεπόμενα στο εδάφιο Β, 
3,α της παρούσης. 

3. Δαπάνες διατροφής σε μετακινούμενους εντός ορί¬ 
ων Διεύθυνσης Δευτεροβάθμιας Εκπαίδευσης, δικαιο¬ 
λογούνται μόνον: 


α. Στην περίπτωση που η μετακίνηση είναι μεγαλύτερη 
των διακοσίων (200) χιλιομέτρων συνολικά (άθροισμα 
χιλιομέτρων μετάβασης και επιστροφής) δικαιολογείται 
δαπάνη για ένα γεύμα ανά άτομο και μέχρι 15 €. 

β. Στην περίπτωση που δεν υπάρχει δυνατότητα επι¬ 
στροφής την ίδια ημέρα, δικαιολογείται δαπάνη 60 € το 
ανώτερο ανά άτομο, όπως στην ανωτέρω περίπτωση 
Β' 2 της παρούσης, στην οποία περιλαμβάνεται και η 
διαμονή. Η περίπτωση αυτή αφορά μετακινήσεις από 
και προς νησιωτικές περιοχές, ή μετακινήσεις που δεν 
είναι δυνατόν να πραγματοποιηθούν λόγω έκτακτων 
συνθηκών. Σε κάθε περίπτωση πρέπει να προσκομισθεί 
σχετική βεβαίωση από αρμόδια δημόσια αρχή. 

4. Δαπάνες για διαμονή μετακινουμένων εντός ορίων 
Διεύθυνσης Δευτεροβάθμιας Εκπαίδευσης δεν δικαι¬ 
ολογούνται εκτός των περιπτώσεων Β'3β και Γ'3 της 
παρούσης ή στην περίπτωση αγώνων που διαρκούν 
πέραν της μίας ημέρας. 

5. Δαπάνες μετακίνησης εντός ορίων Διεύθυνσης Δευ¬ 
τεροβάθμιας Εκπαίδευσης διαιτητών-κριτών που δεν 
ακολουθούν αθλητική αποστολή: 

Καταβάλλονται τα προβλεπόμενα οδοιπορικά έξοδα 
και εφόσον η συνολική απόσταση μετακίνησης (άθροι¬ 
σμα χιλιομέτρων μετάβασης και επιστροφής) υπερβαίνει 
τα 80 χιλιόμετρα και η προβλεπόμενη αποζημίωση από 
την παράγραφο Γ'3 της παρούσης (Δαπάνες για την 
οργάνωση των σχολικών αγώνων των Β' και Γ φάσεων...). 
Δεν δικαιολογείται δαπάνη διανυκτέρευσης. 

6. Δαπάνες μετακίνησης εκτός ορίων Διεύθυνσης 
Δευτεροβάθμιας Εκπαίδευσης διαιτητών - κριτών που 
δεν ακολουθούν αθλητική αποστολή και αφορούν συμ¬ 
μετοχή τους σε Πανελλήνιους Σχολικούς Αγώνες Β' 
και Γ' Φάσης: 

Καταβάλλονται από τον διοργανωτή των αγώνων 
οδοιπορικά έξοδα και ημερήσια αποζημίωση εφαρμο¬ 
ζόμενων των κείμενων διατάξεων περί οδοιπορικών 
εξόδων και ημερήσιας αποζημίωσης. 

Γ' Αλλες Δαπάνες 

Από τις πιστώσεις του ΚΑΕ 5272 της Κεντρικής Υπη¬ 
ρεσίας και των οικείων φορέων των Περιφερειακών 
Υπηρεσιών του Υπουργείου Παιδείας και Θρησκευμάτων 
δικαιολογούνται οι παρακάτω δαπάνες: 

1. Δαπάνες μεταφοράς αθλητικού υλικού. 

2. Δαπάνες για την οργάνωση των σχολικών αγώνων 
Αθλοπαιδείας καθώς και της Α' Φάσης των Πανελλήνι¬ 
ων Πρωταθλημάτων Λυκείων σε Ομαδικά και Ατομικά 
Αθλήματα. 

Περιλαμβάνονται δαπάνες για αθλητικό ή άλλο υπο¬ 
στηρικτικό υλικό, έπαθλα και μετάλλια, γραφική ύλη, 
εργατικά και χρήση μεγαφωνικής εγκατάστασης για 
τη διεξαγωγή των αγώνων. 

3. Δαπάνες για την οργάνωση των σχολικών αγώνων 
των Β' και Γ Φάσεων των Πανελλήνιων Πρωταθλημάτων 
Λυκείων σε Ομαδικά και Ατομικά Αθλήματα. 

Περιλαμβάνονται οι δαπάνες της Α' Φάσης (εδάφιο 
Γ.2.) και επιπλέον δαπάνες εκτύπωσης προγραμμάτων, 
εκδηλώσεων, αγοράς ή ενοικίασης ηλεκτρονικού υπο¬ 
λογιστή και λοιπών ηλεκτρονικών μέσων απαραίτητων 
για την οργάνωση των αγώνων, καθώς και κάθε άλλη 
δαπάνη που πιθανόν προκύψει και κριθεί απαραίτη¬ 
τη από την Κεντρική Οργανωτική Επιτροπή Σχολικών 
Αγώνων. 

Για τις ανωτέρω δαπάνες των περιπτώσεων Γ.1, Γ.2., 
και Γ.3. απαιτείται έγκριση από την Κεντρική Οργανω¬ 
τική Επιτροπή Σχολικών Αγώνων. 

4. Δαπάνες συμμετοχής σε διεθνείς αθλητικές μαθη¬ 
τικές συναντήσεις. 

Οι δαπάνες αυτές καλύπτονται σύμφωνα με την ανά¬ 
λυση δαπάνης που καθορίζεται με Υπουργική απόφαση 
για κάθε συνάντηση. 

5. Δαπάνες διοργάνωσης διεθνών μαθητικών αθλη¬ 
τικών συναντήσεων, συνεδρίων, σεμιναρίων, ημερίδων, 
συνεδριάσεων επιτροπών και άλλων συναφών εκδηλώ¬ 
σεων στην Ελλάδα. 

Οι δαπάνες αυτές καλύπτονται σύμφωνα με την ανά¬ 
λυση δαπάνης που καθορίζεται με Υπουργική απόφαση 
για κάθε συνάντηση. 

6. Δαπάνες συνδρομής σε διεθνείς Αθλητικές Ομο¬ 
σπονδίες, καθώς και δαπάνες συμμετοχής σε αθλητικές 
συναντήσεις, συνέδρια, σεμινάρια, ημερίδες, συνεδριά¬ 
σεις επιτροπών και άλλες συναφείς εκδηλώσεις στην 
Ελλάδα ή το εξωτερικό. 

7. Δαπάνες διαμονής - διατροφής και μετακίνησης 
εντός της Ελλάδας των Κυπριακών Αθλητικών Απο¬ 
στολών που μετέχουν στους Πανελλήνιους Σχολικούς 
Αγώνες. 

8. Δαπάνες διενέργειας ελέγχων χρήσης απαγορευ¬ 
μένων ουσιών στα σχολικά πρωταθλήματα. 

9. Δαπάνες μετακίνησης-διαμονής-διατροφής μελών 
της Κ.Ο.Ε.Σ.Α. για έλεγχο των αγωνιστικών χώρων δι¬ 
εξαγωγής σχολικών αγώνων Β' και Γ' Φάσης των Πα¬ 
νελλήνιων Πρωταθλημάτων Λυκείων σε Ομαδικά και 
Ατομικά Αθλήματα, καθώς και για συμμετοχή τους στη 
διοργάνωση των αγώνων αυτών. 

10. Δαπάνες μετακίνησης-διαμονής-διατροφής μελών 
από την Ελλάδα των Επιτροπών της Διεθνούς Ομοσπον¬ 
δίας Σχολικού Αθλητισμού (ΙπίθηταΙίοπαΙ δσάοοΙ δροΓί 
ΡθάθΓαΙίοη - ΙδΡ) για έλεγχο των αγωνιστικών χώρων 
διεξαγωγής σχολικών αγώνων Γ' φάσης των Πανελλή¬ 
νιων Πρωταθλημάτων Λυκείων σε Ομαδικά και Ατομικά 
Αθλήματα, καθώς και για τη συμμετοχή τους στη διορ¬ 
γάνωση των αγώνων αυτών. 

11. Δαπάνες μετακίνησης, διαμονής και διατροφής για 
τα μέλη των επιτροπών της Διεθνούς Ομοσπονδίας Σχο¬ 
λικού Αθλητισμού (ΙηίθΐηβίΙοηβΙ δσάοοΙ δροΓί ΡθάθΓ3ΐίοπ - 
ΙδΡ) για τη συμμετοχή τους στην οργάνωση των αντί¬ 
στοιχων παγκόσμιων σχολικών πρωταθλημάτων ή για 
άλλες υποχρεώσεις τους στο πλαίσιο των εργασιών 
των επιτροπών που συμμετέχουν. 

12. Με την παρούσα απόφαση ορίζεται ότι Αθλητι¬ 
κές Ομοσπονδίες, Φορείς, ΝΠΙΔ και ΝΠΔΔ και Φυσικά 
πρόσωπα μπορούν να καλύπτουν απευθείας τις δαπά¬ 
νες συνδιοργανώσεων ύστερα από κοινή έγκριση της 
Κ.Ο.Ε.Σ.Α. και της Διοίκησης του αντίστοιχου Φορέα. 

13. Δαπάνες συνδρομών σε επιστημονικά έντυπα και 
ηλεκτρονικές βιβλιοθήκες σχετικές με τη Φυσική Αγωγή 
και τον Αθλητισμό. 

14. Δαπάνες για δημιουργία, εξοπλισμό και ενημέρωση 
αθλητικών βιβλιοθηκών (ψηφιακών και εντύπων) στις 
σχολικές μονάδες. 

Η παρούσα απόφαση, ισχύει αναδρομικά ένα έτος από 
την ημερομηνία δημοσίευσης και καταργείται κάθε άλλη 
που ρυθμίζει διαφορετικά τα αναφερόμενα θέματα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΧΡΗΣΤΟΣ ΣΤΑΪΚΟΥΡΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθ. 7001/2/1464-κθ (2) 

Τροποποίηση της αριθ. 7001/2/1464/21-11-2012 απόφασης 
του Αρχηγού Ελληνικής Αστυνομίας «Ίδρυση Υπη¬ 
ρεσιών Φύλαξης Εγκαταστάσεων Κράτησης Αλλο¬ 
δαπών» (Β' 3091). 

Ο ΑΡΧΗΓΟΣ 

ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Το άρθρο 11 παρ. 4 του ν. 1481/1984 «Οργανισμός 
Υπουργείου Δημόσιας Τάξης» (Α' 152), όπως το άρθρο 
αυτό αντικαταστάθηκε με το άρθρο 1 παρ. 1 του ν. 1590/ 
1986 (Α' 49). 

2. Το άρθρο 28 παρ. 1 του ν. 2800/2000 «Αναδιάρθρω¬ 
ση Υπηρεσιών Υπουργείου Δημόσιας Τάξης, σύσταση 
Αρχηγείου Ελληνικής Αστυνομίας και άλλες διατάξεις» 
(Α' 41). 

3. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κωδικοποιήθηκε 
με το άρθρο πρώτο του π.δ. 63/2005 (Α' 98). 

4. Το άρθρο 1 περίπτωση β' εδάφιο 2 της αριθ. 7004/ 
3/60/6-9-2012 απόφασης του Υπουργού Δημόσιας Τάξης 
και Προστασίας του Πολίτη «Μεταβίβαση αρμοδιοτήτων 
Υπουργού Δημόσιας Τάξης και Προστασίας του Πολί¬ 
τη επί θεμάτων Ελληνικής Αστυνομίας σε υφιστάμενα 
υπηρεσιακά όργανα» (Β' 2459). 

5. Το γεγονός ότι από τις διατάξεις της παρούσας 
απόφασης δεν προκαλούνται δαπάνες σε βάρος του 
κρατικού προϋπολογισμού, αποφασίζουμε: 

Άρθρο 1 

Στην παράγραφο 1 του άρθρου 1 της αριθ. 7001/2/1464/ 
21-11-2012 απόφασης του Αρχηγού Ελληνικής Αστυνο¬ 
μίας «Ίδρυση Υπηρεσιών Φύλαξης Εγκαταστάσεων Κρά¬ 
τησης Αλλοδαπών» (Β' 3091) προστίθεται περίπτωση 
στ', ως εξής: 

«στ. Υπηρεσία Φύλαξης Εγκαταστάσεων Κράτησης 
Αλλοδαπών Ορεστιάδας, με έδρα το Δήμο Ορεστιάδας 
και διοικητική υπαγωγή στην Αστυνομική Διεύθυνση 
Ορεστιάδας.» 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2014 
Ο Αρχηγός 

ΝΙΚΟΛΑΟΣ ΠΑΠΑΓΙΑΝΝΟΠΟΥΛΟΣ 

